Vacanţă în Apuseni
2021-08-01 - 2021-08-05 | Garda de sus
Bună iubitori de natură! Vacanţa în Apuseni este o experienţă care nu se uită uşor!
Aceşti munţi sunt unici prin relieful lor! Traseele sunt unice! Carstul ne oferă o aventură pe cinte!
Vă invităm să simţiţi voi înşivă Cheile și Cetățile în bocancii voștri!
Vom dormi la cort, lângă maşini. Deci merge luat cortul mare de maşină.
Sau la Pensiune, fiecare după preferințe. Vă vom da detaliile.
În 5 zile vedem gheţari, peşteri, chei, avene, cascade. Și cetăţi…
Vom face drumeţiile cu rucsac uşor.
Când?
1-5 august 2021
-Ghizi montani:
Felicia Farcaş și Mihai Acatrinei
Cine poate veni?
Tura este pentru persoanele care au o condiţie fizică medie. Ritmul va fi lejer, în schimb vom avea trasee de 6-8 h/zi.
Traseele le vom face cu rucsac ușor în spate.
Număr de persoane: minim 12
Vom avea discuţie cu fiecare dintre participanţi înaintea înscrierii.
Vom organiza și un workshop face to face pentru a vă povesti tot ce ține de această tură.
Cu ce ne deplasăm?
Mașini personale (ne organizăm)
Unde dorm ?
Cort / Pensiune toate 4 nopţile.
Dormim lângă mașini, pensiunea este lângă camp.
Aveţi nevoie de echipament de campat (cort, sac de dormit 0-5 grade confort, salteluţă/izopren, frontală, primus). Cine nu are, sunt firme care închiriază echipamente. În corturi ne vom grupa, la înscriere anunţaţi ce aveţi şi ce nu aveţi.
Unde mănânc?
Din rucsac sau la pensiune.
Vă recomand mâncare deshidratată şi neperisabilă, evitaţi conservele.
Unde campăm avem sursă de apă și toaletă eco.
Pe traseu e necesar să avem recipiente de minim 2 l de apă. Dacă e cald, 3 l.
Interzis consumul de băuturi alcoolice pe toată durata drumeției.
Cu ce mă îmbrac?
Cu ce vreți, avem dulapul în mașină. O gecuță de ploaie și mănuși de biclă pentru șufe e recomandat.
Echipament:
Bocanci sau adidași trail cine are glezne bune.
Baterii suplimentare frontală, baterie externă telefon, aparat foto, primus, chibrit, butelie pentru primus, veselă (cană, oală, lingură de aluminiu), briceag.
Trusă medicală (faşă elastică, folie de supravieţuire, plasturi, pansamente sterile, cremă solară şi ce mai consideraţi că vă este necesar).
Pungi de gunoi: totul va fi cărat la pubela de la baza muntelui, inclusiv şerveţele uscate/umede, hârtie igienică, ambalaje etc).
Săpun ecologic obligatoriu.
Rucsac maxim 30 l.
Dacă aveți nevoie de sfaturi sau sunteți nelămuriți în privința echipamentului, apelați cu încredere.
Traseele abordate:
Prima zi vizităm Peștera Urșilor și apoi mergem în zona de campat/pensiune.
Apoi zilele următoare ne plimbăm prin Cheile Rădesei, Galbenei și Cetățile Ponorului.
Ultima zi vizităm Ghețarul Scărișoara și Peștera Ionele.
Ghizi montani:
Felicia Farcaş și Mihai Acatrinei
Înscrieri:
Data limită de înscriere, 15 iulie:
office@felicitydtp.ro / bocanciiveseli@hotmail.com și 0726474717 / 0741888427.
Preț:
1110 lei/persoană include ghizi, organizare, workshop, consiliere logistică.
Costuri suplimentare:
Transport, taxa de Parc, intrare la obiective, mancare, cazare.
Pentru orice întrebări, nelămuriri legate de tură, ne puteți contacta.
Vă aşteptăm cu mare bucurie!
ps. Respect absolut faţă de tot ce găsim în natură şi faţă de oamenii cu care călătorim!
